28.9.2013 Jurnalul Oficial al Uniunii Europene L 25719 DECIZIA COMISIEI din 27 septembrie 2013 de modificare a Deciziei 1999/352/CE, CECO, Euratom de instituire a Oficiului European de Luptă Antifraudă (2013/478/UE) COMISIA EUROPEANĂ, având în vedere Tratatul privind funcționarea Uniunii Europene, în special articolul 249, întrucât: (1) Instituţiile și statele membre acordă o importanță sporită protecției intereselor financiare ale Uniunii şi combaterii fraudei și a altor activități ilegale care dăunează inte- reselor financiare ale Uniunii, iar importanța măsurilor în acest sens este confirmată de articolul 325 din Tratatul privind funcţionarea Uniunii Europene. (2) Decizia 1999/352/CE, CECO, Euratom a Comisiei (!) ar trebui să fie modificată ca urmare a intrării în vigoare a Regulamentului (UE, Euratom) nr. 883/2013 al Parla- mentului European şi al Consiliului (2). (3)  Sarcinile Oficiului ar trebui să includă pregătirea unor acte cu putere de lege și norme administrative în domeniul de activitate al Oficiului, inclusiv a instru- mentelor relevante care intră sub incidența titlului V din Tratatul privind funcționarea Uniunii Europene şi a instrumentelor aplicabile în domeniul protecţiei monedei euro împotriva falsificării. Sarcinile Oficiului ar trebui, de asemenea, să continue să includă formarea și asistența tehnică pentru protecția monedei euro împotriva falsifi- cării. (4y Oficiul ar trebui să ia parte la activitățile organismelor şi ale asociațiilor internaționale specializate în combaterea fraudei şi a corupției, în special în scopul schimbului de cele mai bune practici. (5) Comisia ar trebui să evalueze necesitatea revizuirii prezentei decizii în eventualitatea instituirii unui parchet european, ADOPTĂ PREZENTA DECIZIE: Articolul 1 Decizia 1999/352/CE, CECO, Euratom se modifică după cum urmează: (!) Decizia 1999/352/CE, CECO, Euratom a Comisiei din 28 aprilie 1999 de instituire a Oficiului European de Luptă Antifraudă (OLAF) O L 136, 31.5.1999, p. 20). (?) Regulamentul (UE, Euratom) nr. 883/2013 al Parlamentului European şi al Consiliului din 11 septembrie 2013 privind investi- gațiile efectuate de Oficiul European de Luptă Antifraudă (OLAF) şi de abrogare a Regulamentului (CE) nr. 1073/1999 al Parlamentului European şi al Consiliului și a Regulamentului (Euratom) nr. 1074/1999 al Consiliului O L 248, 18.9.2013, p. 1). 1. La articolul 1, a doua teză se elimină. 2. Articolul 2 se modifică după cum urmează: (a) la alineatul (1), „Comunitate” se înlocuieşte cu „Uniune”; (b) la alineatul (2) se adaugă următoarea a doua teză: „Acest lucru include acordarea de sprijin pentru îmbună- tățirea protecției monedei euro împotriva falsificării, prin intermediul formării şi al asistenţei tehnice.”; (c) la alineatul (3) se adaugă următoarea teză: „Acest lucru poate include participarea la activitățile organismelor şi ale asociațiilor internaționale specializate în combaterea fraudei și a corupției, în special în scopul schimbului de cele mai bune practici.”; (d) alineatul (4) se înlocuieşte cu următorul text: „(4)  Oficiul răspunde de pregătirea unor inițiative legi- slative şi de reglementare ale Comisiei, având drept scop combaterea fraudei, astfel cum se menţionează la alineatul (1), precum şi protecția monedei euro împotriva falsificării.” 3. Articolul 3 se modifică după cum urmează: — „directorul” se înlocuieşte cu „directorul general”. 4. Articolul 4 se modifică după cum urmează: — în versiunea în limba engleză a textului, „Surveillance Committee” se înlocuieşte cu „Supervisory Committee”; — „Comunitate” se înlocuieşte cu „Uniune”. 5. Articolul 5 se înlocuieşte cu următorul text: „Articolul 5 Directorul general (1) Oficiul este condus de un director general. Acesta este numit de Comisie, în conformitate cu procedura prevăzută la alineatul (2). Mandatul directorului general este de șapte ani și nu poate fi reînnoit.